Міхаіл Міхайлавіч Рудкоўскі

Міхаіл (Міхась) Міхайлавіч Рудкоўскі (, в. Востраў  — ) — беларускі паэт і перакладчык.

 Біяграфія 
Нарадзіўся 17 красавіка 1936 года ў в. Востраў Лунінецкага павета Палескага ваяводства Польскай Рэспублікі ў сялянскай сям’і.

Скончыў Пінскае педагагічнае вучылішча (1955), настаўнічаў у Кукаўскай сямігодцы Ганцавіцкага раёна. У 1960—1962 гадах — літсупрацоўнік ганцавіцкай раённай газеты «Сялянская праўда». Скончыў завочна філалагічны факультэт Брэсцкага педагагічнага інстытута імя А. С. Пушкіна (1961). У 1962—1981 гадах працаваў старшым рэдактарам літаратурна-драматычных і музычных праграм Брэсцкай студыі тэлебачання.

Член Саюза пісьменнікаў Беларусі з 1966 года. 

Памёр  года. Пахаваны на могілках в. Востраў Ганцавіцкага раёна.

 Творчасць 
У рэспубліканскім друку выступаў з вершамі з 1959 года. Аўтар зборнікаў вершаў. Таксама вядомы як перакладчык з украінскай, рускай і польскай моў.

 Зборнікі вершаў 
 «Першыя вёрсты» (1963)«Першыя вёрсты»  на gants-region.info
 «Сінія Брады» (1967)«Сінія Брады»  на gants-region.info
 «Позвы» (1971)«Позвы»  на gants-region.info
 «У краі тым…» (1975)
 «Векавечная бацькаўшчына» (1976)«Векавечная бацькаўшчына»  на gants-region.info
 «Трыгор’е» (1981)
 «Засцярога» (1984)«Засцярога»  на gants-region.info
 «Залатазвон» (1986)
 «Гарынь» (1992)

 Памяць 
Імя паэта прысвоена Астроўскай сярэдняй школе.

Да святкавання 80-гадавіны нараджэння паэта на сайце Ганцавіцкага раённага краязнаўча музея арганізавана віртуальная выстаўка «Міхась Рудкоўскі: „Не вечны чалавек, яго ж памкненні — вечныя!“»«Міхась Рудкоўскі: „Не вечны чалавек, яго ж памкненні — вечныя!“»  на gantsevichi.museum.by.

 Спасылкі 
 Зборнікі вершаў М. Рудкоўскага  на gants-region.info
 Выстаўка «Міхась Рудкоўскі: „Не вечны чалавек, яго ж памкненні — вечныя!“»  на gantsevichi.museum.by

Катэгорыя:Члены Саюза пісьменнікаў СССР
Катэгорыя:Паэты Беларусі
Катэгорыя:Беларускамоўныя паэты
Катэгорыя:Перакладчыкі Беларусі